Lontoon sopimus (1786)

Lontoon sopimus oli sopimus, joka allekirjoitettiin Ison-Britannian kuningaskunnan ja Espanjan välillä 14. heinäkuuta 1786. Se käsitteli brittiläisten siirtokuntien asemaa Moskiittorannikolla, Keski-Amerikassa. 

Iso-Britannia suostui sopimuksessa siirtämään pois asukkaansa Moskiittorannikolta. Vastineeksi Espanja antoi brittimetsureiden käyttöön laajemman alueen Jukatanin niemimaalle ja luvan mahongin ja muiden arvopuiden kaatamiseen. Britit evakuoivat Moskiittorannikolta noin 2 000 asukastaan ja siirsivät ne pääasiassa Belizeen, mutta myös Jamaikalle, Grand Caymanille ja Roatánille. 

Luokka:Yhdistyneen kuningaskunnan historia
Luokka:Espanjan historia
Luokka:Hondurasin historia
Luokka:Nicaraguan historia
Luokka:1700-luvun kansainväliset sopimukset
Luokka:1786